Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
18 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้เปิดตลาดโดดขึ้นกว่า 6 จุด และยืนรีบาวด์แดนบวก ก่อนปิดครึ่งวันเช้าที่ระดับดัชนี 1,633.73 จุด ปรับเพิ่มขึ้น 7.66 จุด ด้วยมูลค่าซื้อขายราว 2.4 หมื่นล้านบาท ทั้งนี้ตลาดพลิกกลับรีบาวด์เช้าจากแรงซื้อหนุนของกลุ่มพลังงาน(ENERG) และกลุ่มธนาคาร(BANK)
มุมมองตลาดช่วงบ่าย: กราฟ 120 นาที ดัชนีพลิกกลับมายืนเหนือ Neckline (1,630 จุด) ขณะที่เครื่องมือโมเมนตัม RSI แกว่งอยู่ในระดับ 50%,?10% ชี้โมเมนตัมเป็นกลาง ฉะนั้นมองดัชนีบ่ายนี้ กลับขึ้นแกว่งในกรอบ Sideway 1,630-1,645 จุด ลดช่วงกว้างลงจากกรอบเช้าเดิมที่ 1,617-1,645 จุด ทั้งนี้หากดัชนีเบรกทะลุกรอบบนมีโอกาสไปต่อ แนวต้าน 1,665-1,680 จุด (Double Bottom) ขณะเดียวกันหากดัชนีพลิกหลุดกรอบล่าง 1,630 จุด มีโอกาสไหลลงต่อ 1,617 จุดเช่นกัน
กลยุทธ์ในช่วงบ่าย: นักเก็งกำไรระยะสั้นที่รับความเสี่ยงได้สูง เข้าซื้อเมื่อดัชนีอ่อนตัวใกล้แนวรับ 1,630 จุด คาดหวังแนวต้าน 1,645 /1,665 จุด ตามลำดับ และใช้การปิดหลุดแนวรับเป็นจุด Stop Loss สำหรับนักลงทุนยังเน้นการถือเงินสดตามเดิม
Point of View
ลุ้นไปต่อ ด้วยแรงส่ง W-Shape!
เลือก BCP กราฟรายวัน ราคารีบาวด์เบรกเส้น EMA 20Day และเคลื่อนไหว Price Pattern แบบ W-Shape ประกอบกับ MACD และ Signal Line แกว่งช่วงลบลดลง ชี้เข้าใกล้ค่าศูนย์ สะท้อนถึงโมเมนตัมที่ฟื้นตัวต่อเนื่อง ฉะนั้นมอง BCP มีโอกาสรีบาวด์ต่อ คาดหวังแนวต้าน 35.00 บาท และตั้ง Stop Loss ไว้ที่ 32.50 บาท กรณีผิดทาง